《念奴娇 其二》
宋代·侯寘

竞春台榭，媚东风、迤逦繁红成簇。方霁溪南帘绣卷，和气充盈簇屋。

金暖香彝，玉鸣舞佩，春笋调丝竹。乌衣宴会，远追王谢高躅。

籍甚四海声名，林泉活计，未许翁知足。日日江边沙露静，人徯东来雕毂。

八锦行持，五禽游戏，已受长生箓。衮衣蝉冕，最宜双鬓凝绿。

作者简介：宋东武人，字彦周。晁谦之甥。曾为耒阳令。高宗绍兴中以直学士知建康。有《懒窟词》，风格婉约，一时推崇。